כפר בלום

חברי קיבוץ כפר בלום, בסמוך למקום בו עתיד הקיבוץ לעלות על הקרקע, ליד [[נהר הירדן, 1943]]
כְּפַר בְּלוּם הוא קיבוץ באצבע הגליל, מדרום מזרח לקריית שמונה, בתחום המועצה האזורית הגליל העליון.

מייסדי הקיבוץ הם עולים בוגרי תנועת הבונים מאנגליה ותנועת נצ"ח מאסטוניה, ליטא ולטביה, ששהו בהכשרה באפיקים ובבנימינה, וכונו בשל מוצאם "הקיבוץ האנגלו-בלטי". בשנת 1941 התיישב גרעין הקיבוץ בתל נעמה ובשנת 1943 עלה הקיבוץ לקרקע בעמק החולה<ref></ref> ונקרא על שם לאון בלום, שהיה ראש ממשלת צרפת בשנים 1936–1939.
ברחבת הדשא במרכז הקיבוץ נמצאת אנדרטה לזכרו של לאון בלום ובה פסל של ראשו.

== כלכלת הקיבוץ ==
בכלכלת הקיבוץ המרכיבים הבאים:
* חקלאות: גידולי שדה, מטעים, רפת ולול.
* תעשייה: מפעל "גלקון" לייצור מערכות בקרה להשקיה .
* תיירות: בקיבוץ קיים מלון "פסטורל" (בעבר "בית הארחה כפר בלום") המשרת את הבאים לאטרקציות הגליל העליון כגון אגמון חולה ושמורת החולה. מדי שנה מארח הקיבוץ את פסטיבל "ימי המוסיקה בגליל העליון", בהפקה משותפת של המועצה האזורית עם קול המוסיקה במרכז קלור למוזיקה ולמחול. ישנה גם פעילות שיט בירדן על קייאקים וטיילת לאורך הגדה המזרחית של נהר הירדן המובילה עד לשדה נחמיה בשם "שביל עמי". בקיבוץ קיים גם בית טבע הכולל אוסף צמחים ובעלי חיים מעמק החולה.
* הקיבוץ מחזיק בבעלות של א.ב מתכננים, אחת מחברות התכנון הגדולות בישראל.
נהר הירדן בסמוך לכפר בלום

== חינוך ==
בכפר בלום נמצא בית הספר התיכון האזורי "עמק החולה" המשרת תלמידים מקיבוצי אצבע הגליל שהשתייכו בעבר לאיחוד הקבוצות והקיבוצים, ומיישובים נוספים באזור. בכפר בלום נמצא גם בית ספר יסודי אזורי, "הגומא".

במקום נמצא גם אולם מופעים גדול הנקרא "בית העם".

== ספורט ==
בקיבוץ קיים היכל ספורט כפר בלום המשמש אולם הבית של קבוצת הכדורסל הפועל גליל עליון. מלבדו יש במקום שני מגרשי כדורגל, המשמשים לאימוני קבוצות הנוער והנערים של עירוני קריית שמונה ולמשחקי קבוצות ילדים ונערים המתקיימים בשבתות. בעבר שימש כאולם הבית של הפסטיגל.

== אקלים ==

== גלריה ==
<gallery>
קובץ:Leon Blum memorial in kibbutz kfar blum, Israel.jpg|אנדרטת לאון בלום
קובץ:KFARBLUM01.jpg|אולם מופעים בתכנון אדריכל מתי שילון
קובץ:PikiWiki Israel 34775 Dining room in Kfar Blum.JPG|alt=|חדר האוכל בקיבוץ
קובץ:KFARBLUM02.jpg|חדר האוכל בתכנון פרדי כהנא
קובץ:KFARBLUM03.jpg|אולם חדר האוכל, אוקטובר 2013
קובץ:PikiWiki Israel 34774 Dining room in Kfar Blum.JPG|alt=|אולם חדר האוכל, 18 במרץ 2014
קובץ:חדר אוכל(2021).jpg|חדר האוכל בכפר בלום לאחר שיפוצו
קובץ:Emek Hahula High School.jpg|בית הספר התיכוני המשרת את תושבי הסביבה
קובץ:Pastoral hotel in Kfar Blum.JPG|מלון פסטורל בכפר בלום, מענפי ההכנסה העיקרים של היישוב
</gallery>

== קישורים חיצוניים ==
* 
* 

* [https://www.galil-elion.org.il/כפר-בלום כפר בלום] באתר מועצה אזורית גליל עליון
* [https://web.archive.org/web/20160306154155/http://galil-net.org.il/htmls/article.aspx?bsp=13018%2F&c2004=13330 כפר בלום] במרכז המידע להתיישבות בגליל
* [https://kbm.localtimeline.com/index.php?lang=he סיפור מקומי כפר בלום] - ארכיון קהילתי מבוסס ציר זמן
* [https://web.archive.org/web/20090930120114/http://www.kfar-blum.com/eng/ ארכיון כפר בלום]
* נחמיה לבנון, [http://nechemia.org/misgeret%20sipur_h.html הדרך אל חוף ירדן] - ספר זכרונות ובו תיאור ראשיתו של הקיבוץ
* 
* מיכאל יעקובסון: [http://michaelarch.wordpress.com/2013/12/14/סיבוב-בכפר-בלום-ובחדר-האוכל-שתכנן-פרדי/ סקירה על בניין חדר האוכל בקיבוץ כפר בלום], באתר 'חלון אחורי', 14.12.13
* 

== הערות שוליים ==

*
קטגוריה:קיבוצים
קטגוריה:עמק החולה: יישובים
קטגוריה:ישראל: יישובים הקרויים על שם אישים
קטגוריה:מועצה אזורית הגליל העליון
קטגוריה:יישובים שהוקמו ב-1943
קטגוריה:מקבלי נס הקוממיות
קטגוריה:הנצחת צרפתים בישראל